Job i Fiskehuset/køb af Fiskehuset | Fiskehuset
Vi mangler en dygtig og stabil kok (uddannet eller autodidakt) til foråret en gang - det bliver en fast helårsstilling, hvis man også har lyst til kundebetjening, så søg gerne allerede nu (NB! nogle meget gode - for kokke - arbejdstider kan tilbydes)
Generelt gælder, at vi vil altid gerne høre fra følgende ansøgere:
1. Unge på ca. 15-16 år, som går i skole, og som vil blive her - gerne nogle år. Det er meget varieret arbejde her for unge i Fiskehuset, og du lærer altid noget, du kan bruge senere i livet. Arbejdstiderne er fortrinsvis fredag eftermiddag og lørdag i dagtimerne, og om sommeren, når vi har fiske- og skyldyrsbuffet åben, også aftenarbejde. Desuden masser af timer i skolernes ferie, især sommerferien og op til jul/nytår. Bemækr, der er flere andre unge mennesker at dele vagterne med her. Vi mangler også ind i mellem nogle over 18 år - stadig som fritidsbeskæftigelse, men da vi normalt beholder alle vores unge, når de bliver 18, er det ikke ofte, vi mangler nogle over 18, men du er altid velkommen til at søge.
2. Hvis du virkelig kan noget med madlavning/kundebetjening/butiksdrift. Er du køkkenuddannet (kok, smørrebrødsjomfru og lignende) og har du lyst til kundebetjening i både butik og restaurant, så vil vi altid gerne høre fra dig. En uddannelse er ingen betingelse, blot du har evnerne og lysten, så ser vi mere på "kemien". For du kunne jo også have erfaring med butiksdrift og interessere dig for gode råvarer og madlavning og så passe godt ind her også. Det er et lille sted, så der er mange forskellige arbejdsopgaver, men det gør det jo også varierende og spændende.
3. Hvis du er rutineret i at håndfiletere både flad- og rundfisk, men samtidig har lyst til noget meget mere varieret arbejde med f.eks. kundebetjening og en masse andet spændende, som vi - udover vores gode produktionsforhold i øvrigt - kan tilbyde (vi skal nok stå for oplæring i kundebetjening her, hvis du ikke har prøvet det før, men lysten skal du selv komme med).
4. Restaurant/butik: Her er der også gode muligheder for deltidsstillinger for unge, fortrinsvis under 18 år. Arbejdet kan passes ved siden af skole/studier, da arbejdstiden fortrinsvis ligger om eftermiddagen efter skoletid, og torsdag, fredag og lørdag aftener (samt også dagtimer lørdag) - alt efter nærmere aftalt vagtplan - og dertil en masse flere timer i skoleferier, hvor der også er mulighed for flere aftenvagter. Det er en fordel med erfaring i kundebetjening fra butik eller restaurant, og du skal være indstillet på både at betjene kunder/gæster i butik og restaurant, men også at vaske op og gøre rent mv.
P.S! Vi vil i det hele taget altid gerne høre fra tjenere/kokke, der kan tænke sig at arbejde her både som afløsere og evt. også fast. Aftenåbningstiden varierer med årstiden, men er f.eks. fredag og lørdag aftener (alt lige fra 3 til 9 timer pr. dag/aften, som vi aftaler det. Det er en fordel, at du har erfaring med servering og/eller du er kok. Er det noget, du kunne tænke dig, så kom ned og tal med os :-)
Så du er altid velkommen til at kigge ind, og få det ansøgningsskema, du skal bruge, for at søge arbejde her.
(og bor du langt udenfor området, kan du hente skemaet her for unge under 18 år og her for voksne over 18 år)
PS!. Når vi søger, så søger vi oftest det, vi mangler, for at få hverdagen til at hænge sammen nu og her, men har du helt specielle evner og erfaring, der gør, at du kan udvikle stedet yderligere, og dermed skabe din egen stilling her - uanset om det er i produktion, køkken/restaurant, butik, netbutik, røgeri eller andet, så er vi altid meget interesserede i at høre fra dig. Der er mange muligheder for at komme ind her i Fiskehuset, så har du noget helt specielt at tilbyde, eller har du lyst til at få foden under eget bord, så ring 40320886 og tal med Per om det.
NB! Hele Fiskehuset kan også købes. Vi sender gerne prospekt m.v. til seriøse købere. Kontakt os helt uforpligtende på mail@fiskehuset.dk eller Per på 40320086.
Tidligere jobopslag her nedenfor:
Jobopslag 7. nov. 2019: Update, d. 18. nov.: Stillingen er nu besat - mange tak for ansøgninger.
Vil du gerne betjene byens dejligste kunder og arbejde med Danmarks ypperste råvare?
Så søger vi - hurtigst muligt - en fiskehandler med lyst til madlavning til vores team her i Fiskehuset på Havnen i Thisted.
Stillingen er på fuld tid og helårs, og det er arbejde i både butik, køkken og restaurant samt med netbutiksordrer mv.
Vi kræver ikke erfaring med fisk – udover at du skal være glad for selv at spise fisk, så du kan give din glæde videre til kunder/gæster.
Vi laver selv alt fra bunden af, og vi steger i økologisk smør osv., så du skal brænde for kvalitetsfødevarer.
Erfaring med kundebetjening er en stor fordel. Du kan også være kok eller f.eks. smørrebrødsjomfru med lyst til kundekontakt. Eller noget helt tredje. Du skal bare være dygtig, stabil og ærlig, samt kunne arbejde selvstændigt og være god til samarbejde, og du skal være god til at tage ansvar for de unge mennesker, som vi også har ansat her, når det er dine vagter.
Kan du ikke opfylde det hele, så søg alligevel, og fortæl, hvad du mangler, da vi kan forestå oplæring på nogle punkter. For vi går mere efter personen, end en speciel erfaring.
Og går du med lyst til at blive selvstændig, hører Per også meget gerne fra dig, da virksomheden jo kan købes.
Du kan få yderligere oplysninger om stillingen ved at ringe til Per på mobil 40320886. Men, vil du søge stillingen, så bemærk, den SKAL, hvis ikke andet aftales med Per, søges via vores eget skema, som du finder lige her.
Bemærk, vi mangler dig hårdt nu og her. Så også for din egen skyld - hvis du tror, det er lige dig - så udfyld meget hurtigt vores skema og aflever det gerne direkte til Per. For vi besætter stillingen, lige så snart den rigtige dukker op.
Vi glæder os alle her i Fiskehuset til at høre fra dig :-)
Er du KOK – uddannet eller autodidakt – så mangler vi en kok senest til foråret 2020 - kan også være en køber nu :-)
P.S! Vi er altid interesseret i at høre fra ungarbejdere på 15-17 år. Se f.eks. mere på Facebook her. Se også længerede nede for uopfordrede ansøgninger i al almindelighed :-)
Vi har her til oktober - på trods af, at alle borde i restauranten har været optaget hver aften helt indtil nu - taget den tunge beslutning at lukke aftenrestauranten ned, fordi Per pga. alder ikke længere kan orke at arbejde så mange timer mere.
Så vi er på jagt efter en kok (eller endnu bedre måske en køber :-)), der sammen med vores nuværende kok, vil arbejde her med både a la carte hver dag til frokost (mandag til lørdag året rundt) og lave vores berømte fiske- og skaldyrsbuffet om aftenen, (aftenåbningstider varierer efter sæsonen med flest åbningsaftener midt om sommeren).
Og har du også lyst til at betjene vores dejlige kunder i butikken/være med i, hvad der ellers sker i en spændende fiskebutik med egne unikke produkter, røgeri, gårdbutik, nethandel osv, så kan vi tilbyde dig helårsbeskæftigelse på fuld tid.
Tror du, det lige er dig, og du har yderligere spørgsmål, må du endelig bare ringe til Per på mobil 40320886.
Hvis ikke andet aftales med Per, skal jobs her søges på vores ansøgningsskema, som du finder lige her: http://www.fiskehuset.dk/…/ansoegningsskema_generelt_over_1…
Går du med drømmen om at blive selvstændig, så tag endelig også kontakt med Per, hvor du evt. kan bestille vores prospekt, for som sagt har han forlængst nået pensionsalderen, og trænger i den grad til aflastning, og hele Fiskehuset er til salg :-)
P.S! Se evt. længere nede jobopslag fra februar 2019. Der er meget mere tekst, men indholdet i stillingen er det samme
Gamle jobopslag her nedenfor:
Til sommersæsonen, som starter til påske :-), mangler vi især unge på 15-16 år
Se hele jobopslaget for unge på Facebook lige her
Men vi er altid interesserede i at høre fra alle, der mener at kunne bidrage med noget her.
Du finder vores ansøgningskema til VOKSNE OVER 18 lige her
- og vores ansøgningskema til UNGE 15-17 år lige her
For de unge passer arbejdstiderne perfekt med skolegang/studier, idet der er ekstra mange timer i skolernes ferier (især sommer og jul/nytår), og ellers er det fredag eftermiddag og lørdag om dagen. Og når der er aftenåben med buffet, så også aftenarbejde (dog aldrig sent og selvfølgelig efter nærmere aftalt vagtplan). Arbejdet er alt forefaldende arbejde i både butik og restaurant mv. Så tror du, det er noget for dig, så udskriv skemaet (eller hent et i butikken) og udfyld det i hånden. Det kan så scannes ind og mailes, eller endnu bedre: Kom og aflever det direkte til Per :-)
Og husk: Uopfordrede ansøgninger er altid velkomne :-)
Læs lidt mere om det længere nede, og vi kigger altid først på dem, når der er ledige stillinger både på fuldtid og deltid.
Henvendelser vedr. evt. køb kan altid ske til mail@fiskehuset.dk eller direkte til Per på tlf. 40320886
Jobopslag 14. februar 2019:
Denne stilling er nu besat - men det er faktisk den, der er ledig igen, se oventil - men lige her er der meget mere tekst :-)
Kan du lave mad fra bunden af, der både er smukt pyntet op og smager skønt?
Og vil du gerne arbejde i et køkken, hvor vi f.eks. altid pandesteger friske rødspættefileter i økosmør, og hvor vi ellers laver alt fra bunden af selv? Elsker du selv fisk og alle de muligheder denne lækre råvare giver? – så vil vi meget, meget gerne høre fra dig.
Fiskehuset Thisted er et helt fiske- og madunivers med både fiskehandel/røgeri/madmarked/gårdbutik og restaurant. Her drejer det sig om smag, kvalitet, friskhed, godt håndværk, bæredygtighed og god kundeservice.
Vores butik og frokostrestaurant er åben året rundt (mandag – lørdag), og midt om sommeren har vi aftenåben med fiske- og skaldyrsbuffet fra tirsdag til lørdag aften, senere fra torsdag til lørdag aften, og i ydersæsonerne (forår og igen indtil jul) er der kun aftenåben fredag og lørdag aften.
Vi vil derfor gerne starte vores berømte fiske- og skaldyrsbuffet op her til senest 31. maj, og meget gerne allerede i påsken (19. april), men vi mangler dig for at kunne gøre det, da vi kun har én kok ansat. Og det kræver 2 for at kunne lave en fornuftig vagtplan :-)
Når vi har 2 kokke, kan vi tilbyde nogle – for faget – rigtigt gode arbejdstider. Derudover vil du få nogle rigtigt gode arbejdskollegaer – både fast fuldtidsansatte, og nogle dygtige unge mennesker, som kommer her efter skoletid/i ferier.
Om du er uddannet kok, eller har andre køkkenuddannelser, er ikke det supervigtigste for os. Vi interesserer os mere for din erfaring (og du skal dog min. have køkkenerfaring fra restaurant eller lignende), dine evner og din personlighed mv.
Du kan enten vælge at søge jobbet som et sommerjob, hvor størsteparten af din arbejdstid så vil være i køkkenet. Men, hvis du interesserer dig for, hvad der ellers er af arbejdsopgaver i et spændende fiskehus, som vores, så kan vi tilbyde dig en helårsstilling på fuld tid. For der er masser af muligheder i både produktion, røgeri og netbutik m.v., og vi kan fortælle, at det er en fornøjelse at være med til at betjene vores dejlige kunder/gæster. Og er du initiativrig, og har du evt. erfaring med de sociale medier, så kan du være med til at forstærke vores arbejde med at sæsonudjævne her. Kort sagt er der masser af muligheder for, at du selv kan være med til at forme din stilling her.
Tag et kig her på vores hjemmeside, og vil du vide endnu mere om det hele, så ring meget gerne og tal med ejeren, Per Toft Jensen, på 40320886, han svarer som regel også om aftenen, hvis du foretrækker det.
Selve stillingen SKAL søges på vores eget ansøgningsskema, som du kan hente i butikken eller downloade lige her.
Vi har ikke en specifik ansøgningsfrist, da vi løbende vil tage dialog til interessante ansøgere. Og når den rigtige dukker op, så indgår vi en aftale. Så hurtig ansøgning anbefales, især hvis du også skal ud at sige nuværende job op.
P.S! Per Toft Jensen har nået folkepensionsalderen. Han gør ikke noget aktivt for at sælge Fiskehuset lige pt., men vil gerne sælge til én, der vil drive Fiskehuset videre – mest af hensyn til gode personale, men bestemt også for lokalområdets skyld. Så har du også lyst til at blive selvstændig, så giv endelig Per et kald.
Tidligere jobopslag her nedenfor - bare til orientering:
Vi søger en kok - se vores opslag på Facebook lige her
(opslået 18. maj 2018, og blev besat, men se nyt opslag 2019)
(Opslået 20. marts 2018) - denne stilling er nu besat, men vi har endnu ikke ansat alle deltidsansatte, så søg endelig via vores skema (se længere nede), og vi vil altid gerne høre fra ansøgere med køkkenuddannelser, og hvad der ellers er relevant her :-)
Stillingen er, som nævnt, på fuldtid og på helårsbasis. Vi har dog mest travlt midt om sommeren, hvor vi jo har højsæson (sammen med jul/nytår/påske m.v.), så du skal kunne trives med at holde ferie på andre tidspunkter (der er det også til ½-pris og med ½ så mange mennesker :-)). Din arbejdsplan kunne lige nu se sådan ud: ca. 2 faste ugentlige lukkedage i butikken (vi lukker kl. 17.00, så du er færdig ca. 17.10-17.15). De andre dage kan du gå tidligere hjem, og det fungerer rent praktisk på den måde, at alle hjælper hinanden færdige/aftaler, hvem der går først hjem – selvfølgelig under hensyn til, hvis nogen skal noget bestemt en dag. Derudover er der butikslukkevagt hver 3. lørdag (butikken lukker kl. 15). I sommer/højsæsonen (når restauranten er aftenåben) er der kun fri hver 3. lørdag (sådan kan vi få køkkenvagter til at gå op også, da restauranten er noget mere travl om sommeren, og dem i køkken og hjælper til i butik). Men, uanset hvad, vil du altid få løn for alle timer, du arbejder, også hvis du har nogle aftenvagter i selve restauranten/i køkkenet. Vi tilstræber, at alle behersker flere arbejdsfunktioner, både for variationens skyld, men også så man bedre kan erstatte hinanden, når der er ferie/fri m.v.
Du skal søge via vores ansøgningsskema, som du kan hente i butikken eller her, men - udover skemaet - vil vi meget gerne have nogle ord ekstra med fra dig, så vi kan få et indtryk af, hvad dine ønsker går i retning af. Du må meget gerne aflevere ansøgningen i butikken, men søger du på mail, så husk i selve mailen at skrive både navn og adresse, da vi pga. virusrisiko ikke åbner vedhæftede filer i mails uden oplysninger, og lad være med at vedhæfte f.eks. Word-dok. - gem dem som PDF eller jpg.
Har du yderligere spørgsmål om stillingen, så kan du kontakte ejeren Per Toft Jensen på mobil 40320886, og har du lyst til at købe/blive medejer af hele virksomheden (se mere her i dette tidligere opslag), så er det også ham, du skal have fat i :-)
P.S! Stillingen er også opslået på Facebook og Jobnet.
Vi mangler flere medarbejdere her i løbet af foråret/forsommeren
(Opslået 2. marts 2018)
Vi har endnu ikke helt besluttet, hvornår vi igen åbner op - om aftenen - med vores store lækre hjemmelavede fiske- og skaldyrsbuffet. Men, det bliver en gang her i foråret/forsommeren, og i første omgang kun weekendaftener, derefter også med torsdag aften, og midt om sommeren lige fra tirsdag til lørdag aften.
MEN, vi er slet, slet ikke hænder og hoveder nok lige nu. Så før vi kan aftenåbne, skal vi styrkes i både butik, køkken og restaurant. Og det er både dag- og aftenarbejde vi søger kollegaer til.
Så brænder du både for gode råvarer, for mad lavet fra bunden af, og for, sammen med gode kollegaer, at betjene vores dejlige kunder i en kombineret fiskehandel, madmarked og casual restaurant, og har har du lyst til en travl sommer her, og mener du samtidig at kunne bidrage med noget, så hører vi meget gerne fra dig. Der er mulighed for både fuldtids- og deltidsarbejde (og også fast arbejde). Din alder er uden betydning. Vi ser mere på kemi, evner og erfaring.
Derudover hører vi også gerne fra unge studerende (både over og under 18), som kunne tænke sig weekendarbejde (året rundt) og en masse timer i skolerens sommerferie (men også påske, jul m.v.).
Hent ansøgningsskema lige her for voksne over 18
Hent ansøgningsskema lige her for unge under 18
Begge skemaer kan også hentes i butikken :-)
Vi glæder os til at høre fra dig, og nedenstående med evt. køb er også stadig en mulighed :-)
Vi mangler hårdt en fiskehandler-blæksprutte - kan også være en partner/køber(e)
Update efterår 2018: Vi har nu ansat en ny medarbejder, men vi er altid interesserede i uopfordrede ansøgninger, og interesserede købere er stadig meget velkomne til at kontakte os - vi behandler alle henvendelser helt diskret.
NB! Vi kommer også til mangle ansatte, når vi skal starte buffet op igen til foråret, så søg endelig her, hvis du har noget at byde ind med, så se længere nede for uopfordrede ansøgninger.
Vi har en god medarbejder, som desværre flytter fra området. Så vi mangler en dygtig fiskehandler-blæksprutte. Du vil få verdens mest spændende råvare at arbejde med (frisk fisk), byens dejligste kunder/gæster at betjene og nogle gode kollegaer at arbejde sammen med.
Du skal være interesseret i at komme rundt i alle afdelinger her i Fiskehuset, men især madlavning i køkkenet og betjening af kunder, skal du have lyst, evner og interesse for. Du skal kunne se det som en udfordring at lave en flot fiskedisk/en pæn ren butik. Der er mange forskellige opgaver her, så 2 dage/aftener er aldrig ens her. Vi vil gerne, at alle behersker flere arbejdsfunktioner, så der nemt kan afløses ved ferier/fridage m.v. Derfor skal du også være god til samarbejde, men bestemt også til ledelse, da vi har en del unge mennesker ansat, og dem skal du også have ansvaret/medansvaret for.
Vi går mere efter den rigtige person, end en bestemt uddannelse, men en erfaring fra køkken/butik vil være en fordel. Du skal være dygtig, pålidelig, fleksibel og initiativrig, og du skal være god til at håndtere periodevis travlhed og stadig kunne bevare overblikket (selvfølgelig efter en oplæringstid her).
Det er en fuldtidsstilling, men du skal regne med lidt variation i timer, hvor der især i løbet af sommerperioden og f.eks. jul/nytår, er ekstra timer, så kan du se dig selv holde ferie på en sydhavsø om vinteren, er det helt perfekt at arbejde her.
Det er også en stor fordel, hvis du er god til It, da vi har en del salg på nettet, og laver skilte, e-smiley og styrer vægte/priser mv. fra computer.
Tiltrædelse, den 6. november og gerne før.
Stillingen skal søges på vores ansøgningsskema, som du kan hente i butikken, hvor du også lige kan sige hej til os. Læs gerne også her på denne de gamle jobopslag her, så du kan se, hvad vi vægter generelt.
Meget gerne hurtig ansøgning, da vi ansætter så snart den rigtige dukker op.
P.S! Går du rundt og har lyst til at blive selvstændig, så er der også mulighed for at købe/evt. få part i Fiskehuset, som er en sund virksomhed med et godt renommé og nogle gode medarbejdere. Den har siden 2009 været drevet i selskabsform, og er salgsparat. Vi kører i dag efter et godt koncept med en god synergi mellem produkter, butik/madmarked og restaurant, men der er faktisk rigtig mange flere muligheder, for produkterne er helt unikke, og der er meget større produktionskapacitet, end vi p.t. udnytter. Der er derfor basis for meget mere omsætning i både en gros, butik og restaurant samt netbutik, og dermed også basis for endnu flere ansættelser. Men, både Lisbeth og Per trænger virkelig til noget aflastning/på sigt helt afløsning. Per har kunnet få efterløn nu i 4 år, så er der den rigtige partner/køber, så giver vi gerne stafetten videre nu, men kun til den/de rette, for vi vil ikke svigte hverken de gode medarbejdere eller de dejlige kunder. Vil du høre mere om det, så tag gerne kontakt til Per på mobil 40320886. Det er evt. også muligt først at blive ansat her på ordinære vilkår, men tag en snak med Per om det. Alle henvendelser behandles naturligvis med fuld diskretion.
De bedste hilsener Lisbeth og Per Toft Jensen
Vi har også slået stillingen op på Facebook med lidt billeder også, og det er også slået op på Jobnet.
P.P.S! Der er ikke sket noget med kokkestillingen, så det er også stadig aktuelt, så har du kokkebaggrund, så tag også en snak med Per
Vi mangler en kok eller lignende senest inden foråret 2018
Her er hvad, vi har lagt på Facebook i dag, den 19. august 2017:
Den korte version: Sidste aften i år med fiske- og skaldyrsbuffet er, som det ser ud lige nu, lørdag, den 2. september, så ring 97920986 og bestil bord inden da. Der er åben torsdag, fredag og lørdag aften de næste 2 weekender.
Den lange version: Vi er så kede af at måtte fortælle jer, at vi i år bliver nødt til at stoppe med vores populære fiske- og skaldyrsbuffet noget tidligere end ellers. Sidste aften i år bliver, som det ser ud lige nu, lørdag, den 2. september. Baggrunden er, at alle her har arbejdet så utroligt hårdt hele sommeren, og oveni mister vi så desværre en højt værdsat kok her til september, og så kan vi ikke få det til at hænge sammen, rent personalemæssigt, at holde aftenåben. Det vil vi ikke byde personalet, oveni at de har knoklet hele sommeren. Vi har derfor i samråd med personalet umiddelbart opgivet at søge en kok med så kort varsel, da det jo er helt tydeligt, at der er desperat mangel på kokke i Thy, men skulle der sidde en ”kandidat" og læse med, eller kender du nogen, så giv Per et kald på 40320886 :-)
Vi er utroligt kede af at måtte lukke for aftenbuffet så tidligt på året, især fordi I jo er helt igennem totalt fantastiske til at bakke op om den :-), og det giver også os meget glæde at se og høre om jeres gode oplevelser med buffeten. Så det er kedeligt at lukke ned for noget, som ellers går godt. Men, som sagt vil/kan vi ikke byde personalet mere (eller os selv for den sags skyld, hvor især Per har arbejdet rigtig mange timer (lige fra tidlig morgen på auktionen til aftenbuffet), og med en alder på snart 64, bliver det svært at holde til. Og at gå ned i kvalitet, kommer aldrig på tale herfra! Hvis vi ikke kan lave det fra bunden af, pandestege i smør osv., så vil vi hellere lade være (for det kan jo fås alle steder), og det er så det, vi føler os nødsaget til at gøre lige nu.
Så, som det ser ud lige nu, regner vi først med at starte op igen med aftenbuffet til næste forår (så vi skal have fat i en kok senest der, men vi hører gerne fra alle interesserede allerede nu, og en uddannelse er ingen betingelse, det er mere, hvad du kan og vil, der betyder noget. Der er store muligheder her i Fiskehuset for den/de rette, også fordi Per har den alder, han har :-)
Så skal du nå at opleve buffeten i år, så vil vi anbefale, at du bestiller bord på 97920986 i god tid inden 2. september. Der er åben torsdag, fredag og lørdag aften de næste uge 2 weekender.
Husk, vi har naturligvis, som altid, åben til frokost lige fra mandag til lørdag – året rundt, og her har vi et spændende frokostkort med bl.a. stjerneskud og fiskesymfonier og meget andet (og en enkelt kødret).
Og husk, at rigtig mange af de hjemmelavede delikatesser, som er på buffeten, også kan købes hver dag i butikken. Du kan naturligvis også bestille både stjerneskud og øvrigt mad-ud-af-huset, som hidtil. Så kig endelig ind i butikken/frokostrestauranten, hvor vi glæder os til at betjene dig, og kun have fokus på det :-)
P.S! Når alle de flotte gamle træskibe, igen for 30. gang, gæster Thisted Havn, tirsdag den 12. september, har vi naturligvis aftenåben, som vi har haft i mange år nu, men mere om det senere :-)
De bedste hilsener fra Lisbeth og Per, Fiskehuset
P. P.S! DEL GERNE. Både så ingen går forgæves om aftenen fra uge 36, men også så vi når ud til evt. ansøgere.
Vi søger nogle deltidsansatte både under og over 18 år (opslået foråret 2017)
De unge her, som er under 18 år, arbejder mest med opvask, rengøring, lettere køkkenarbejde og kundebetjening i selve butikken. De, der er over 18, serverer også i restauranten, og de hjælper naturligvis også til i både butik og køkken.
Arbejdet kan fint passes ved siden af studier, da arbejdstiderne mest er fredag/lørdag (også om aftenen, da vi snart aftenåbner i restauranten igen – foreløbig kun fredag/lørdag, men senere, i skolernes sommerferie, bliver der også aftenåben midt i ugen). Så der bliver masser af timer at få i skoleferier, så det er vigtigt, at du også kan arbejde der (især juli/august og jul/nytår samt op til påske).
Du skal være stabil, dygtig og kvik – herunder god til hovedregning, og du være initiativrig. Du skal ikke mindst være indstillet på at give vores kunder og gæster en smilende og god betjening, og du skal være nem at samarbejde med for alle her.
Erfaring altid en fordel, men ingen betingelse. Vi skal nok stå for oplæring, men derfor vil vi også gerne, at du kan blive her længe. Så vi foretrækker nogle, der ikke lige står og snart skal rejse fra byen. Til gengæld kan vi tilbyde et varieret og spændende job, hvor du lærer noget, du altid kan bruge senere i livet, og er du under 18 nu, så er der rig mulighed for at blive, også efter du er fyldt 18 :-)
Vi laver et rullende vagtskema, så du ved, hvilke dage du skal på arbejde, men af hensyn til dine kollegaer (hvis der f.eks. skal byttes vagt), så fungerer det ikke ret godt, hvis du er bundet af andre weekendopgaver.
Har du allerede søgt her 2017, så har vi gemt din ansøgning, og du er med i opløbet :-)
Kom ned i butikken og hent vores ansøgningsskema (som stillingen skal søges på) og hils lige på os ved samme lejlighed :-)
Update, den 25. marts 2017: Vi har fået en del ansøgninger til stillingerne over 18, men vi vil gerne høre fra flere unge under 18 - gerne nogle på omkring de 16, som vi kan have i lang tid fremover :-)
Her nedenfor er noget ældre jobopslag (er alle besat)
(klik også gerne på de blå tekster her nedenfor - for at læse vores tidligere opslag. Så kan du måske nemmere fornemme, hvad vi generelt lægger vægt på her i Fiskehuset):
Vi er nemlig altid interesseret i en uopfordret ansøgning, men husk at bruge vores eget ansøgningsskema, som du kan få i butikken, og husk tydelig mailadresse på den.
Buffet/køkkenansvarlig søges
(opslået 21/2.17) - update, den 25. marts 2017: Stillingen er nu besat
Vi har en udfordring :-) Selvom vi i øjeblikket har vinterlukket i aftenrestauranten, så har vi alle nok at se til med produktion, butik/gårdbutik, frokostrestaurant og mad-ud-af-huset mv. samt vores netbutik. Og nu bliver vi så oftere og oftere spurgt, HVORNÅR vi igen åbner op med vores populære aftenbuffet (fiske- og skaldyrsbuffet med lidt kød).
Og her er det, vi mangler dig :-)
Så er du dygtig til at lave velsmagende fiskeretter (både varme- og kolde), og kan du anrette det smukt og pænt på fade, og har du evner for ledelse og samarbejde, samt lysten til at give vores kunder/gæster den de bedste smagsoplevelser og den bedste betjening, så vil vi gerne høre fra dig, men læs lige videre først :-)
Om du er uddannet f.eks. kok, smørrebrødsjomfru eller noget lignende, eller du bare er autodidakt, betyder ikke så meget for os. Det vigtigste for os er det, du kan, og din personlighed i øvrigt. Vi forventer også, at du brænder for kvalitetsråvarer, herunder fisk, at du har fingeren på pulsen med, hvad der foregår på madområdet, og at du kan beregne mængder/udnytte råvarerne på bedste og mest økonomiske måde.
Vi tager det som en selvfølge, at du er stabil, ærlig, fleksibel, dygtig, har en god fysik og kan få noget fra hånden - og alligevel bevare overblikket – også når der er travlt, men også, at du har overblik og kan se, når noget trænger til at blive gjort rent, eller der er en kollega eller en kunde, der behøver hjælp. It-kundskaber på brugerniveau er også en stor fordel, da vi f.eks. udfører vores egenkontrol via e-smiley.
Stilen i vores restaurant er casual, så der er ikke dug på bordet, men den gode ærlige mad er i højsædet, så vi steger f.eks. rødspættefileter på panden og i økologisk smør og bruger i det hele taget gode kvalitetsråvarer, så du får de lækreste og friskeste råvarer at arbejde med, gode kollegaer, og gode arbejdsforhold i øvrigt - i lyse rummelige lokaler - samt nogle gode frynseordninger.
Vil du være med til at udvikle restauranten, så den også kan holde aftenåben om vinteren (den er altid åben til frokost året rundt), så hører vi gerne dine idéer til det. I det hele taget, værdsætter vi meget gode input.
Vi arbejder meget med synergi mellem butik/gårdbutik, restaurant og netbutik. Og vi vægter højt, at man behersker flere arbejdsfunktioner, for så er det lettere at afløse/supplere hinanden ved f.eks. fri/ferie og i forskellige spidsbelastningsperioder. Så hvis du også kan tænke dig at tage del i nogle af alle disse ting, så kan vi uden problemer tilbyde dig en fuldtidsstilling året rundt. En stilling, som du også kan få stor mulighed for selv at præge. Og har du lyst til at få foden under eget bord, så kan du også på sigt blive medejer/overtage virksomheden.
Og en lille ting mere: Passer det dig oveni fint, ikke at skulle holde ferie lige i vores højsæsoner (fortrinsvis sommer især juli/august, men også jul, nytår og påske), så passer du rigtigt godt ind her. Så kan du se dig selv nyde en ferie på en sydhavsø først på vinteren, eller på ski i sneen, så er det helt perfekt for alle.
VIGTIGT: Jobbet skal søges på vores ansøgningsskema. Bor du langt herfra, men har lyst til at flytte til Thisted/Thy, sender vi den meget gerne, men ellers kommer du bare ned i butikken og henter den og lige hilser på os.
Lær mere om os via vores hjemmeside/vores Facebookside, og finder du ikke svar der, så er du naturligvis meget velkommen til ringe til Per for evt. yderligere oplysninger (kan du ikke ringe i dagtimerne, så træffes han på 40320886 om aftenen også)
Tiltrædelse efter aftale, og da vi endnu ikke har sat tid på med opstart af aftenåben (vi starter blidt op med kun fredag/lørdag aften), så venter vi gerne på den rigtige, men vi laver en aftale, så snart den rigtige ansøger dukker op, så selve ansøgningen må gerne sendes hurtigt, og så kan du bare skrive i den, hvor lang opsigelse du evt. har.
Vi har havnens smukkeste og bedste beliggenhed med ny butik og casual restaurant ud mod lystbådehavnen. Butikken er også lokal gårdbutik/madmarked for andre små producenter, og vi anvender også deres produkter. Vi køber selv frisk fisk, hver morgen på Hanstholm Fiskeauktion, og vi fremstiller selv bæredygtige kvalitetsprodukter indenfor fersk og røget fisk, ØKO-fisk, THY-Sild, THY-Pølsen, hjemmelavede delikatesser, færdigretter og ”mad ud af huset”. Alt laves fra bunden af - som håndværk. Vi har også lidt en gros salg, og så har vi et stadigt voksende netsalg til private i hele Danmark. Der er lige nu 5 fuldtidsansatte og ca. lige så mange deltidsansatte unge.
Madglad fiskehandler-blæksprutte søges
Vi søger i øjeblikket en kollega - opslået ultimo august 2016:
Madglad fiskehandler-blæksprutte søges :-)
Vi laver alt fra bunden af her i Fiskehuset - både produkter og mad, så hvis du brænder for fisk, gode råvarer, dejlig mad, har lyst til at betjene vores dejlige kunder her i Fiskehuset og deltage i andre spændende arbejdsopgaver, så vil vi meget gerne, du kigger ned til os og henter et ansøgningsskema, men læs lige videre først :-)
Om du er fiskehandler, kok, smørrebrødsjomfru, autodidakt eller noget helt tredje, betyder ikke så meget for os. Det er mere, hvad du kan, og hvad du har evner og lyst til, herunder også dine evner for samarbejde og kundebetjening, der er vigtig for os.
Privat går du op i at lave mad af kvalitetsråvarer, herunder fisk, og vi tager det som en selvfølge, at du er stabil, ærlig, fleksibel, dygtig, og kan få noget fra hånden og alligevel bevare overblikket, når der er travlt osv.
Arbejdsopgaverne er fortrinsvis håndklargøring af fisk i produktion og til butik, pyntning af disk/klargøring af butik og deltagelse i madlavning til frokost, betjening af kunder, pakning og forsendelse m.v. af netbutiksordrer, rengøring/renholdelse og egenkontrol, men det kan også sagtens være arbejde i restaurant/køkken om aftenen, og da arbejdsopgaverne veksler rigtigt meget – også efter årstid, er det vigtigt, du er fleksibel og har lyst til det hele, for på den måde kan alle afløse hinanden ved fri/ferie m.v.
Butikslukketider er fordelt efter et vagtskema. Så der vil være dage, du kan gå før andre, men vi hjælper generelt hinanden færdige, og stillingen er i gennemsnit en fuldtidsstilling (min.), men ikke med faste tidlige gå-hjem-tider. Når du har lukkevagten i butik og måske restaurant, har du også ansvaret for unge mennesker, der er ansat her, så det skal du også have lyst og evner til.
Fiskehandlerdelen kan vi oplære dig i, men lysten skal du selv komme med, og på grund af alle de mange forskellige arbejdsopgaver kræver jobbet en god fysik.
Og passer det dig oveni fint, ikke at skulle holde ferie lige i vores højsæsoner (fortrinsvis sommer især juli/august, men også jul, nytår og påske), så passer du rigtigt godt ind hernede. Så kan du se dig selv nyde livet på en sydhavsø først på vinteren, eller på ski i sneen, så er det helt perfekt for alle.
Til gengæld, for alle dette, kan vi tilbyde gode arbejdsforhold i lyse rummelige lokaler og gode frynseordninger osv. Du kan i høj grad selv få stor indflydelse på din hverdag her, ved at indgået i teamet og ved at komme med nye idéer m.v. (det værdsætter vi meget), og vi kan også tilbyde en utrolig varieret arbejdsdag, og give dig lov til at betjene byens bedste kunder/gæster, og passer du dit, kan du få stor frihed i jobbet.
Vi er klar over, at vi stiller mange krav, og de fleste af dem, kan vi ikke fravige, men er der enkelte af vores krav, du ikke mestrer, men du alligevel har meget lyst til at arbejde her og lyst til at lære det, så gør opmærksom på - i din ansøgning - hvad det er, og så tager vi den bestemt derfra :-) For den rigtige person, er der meget gode fremtidsmuligheder her i Fiskehuset, også hvis du på sigt har lyst til at blive medejer/overtage virksomheden.
Bemærk: Jobbet skal søges på vores ansøgningsskema. Bor du langt borte, men har lyst til at flytte til Thisted, sender vi den gerne, men ellers kommer du bare ned i butikken og henter den og lige hilser på os.
Du er meget velkommen til at kontakte Per for evt. yderligere oplysninger (kan du ikke ringe i dagtimerne, så træffes han på 40320886 om aftenen også)
Vi ansætter, så snart den rigtige person dukker op, så meget gerne meget hurtig ansøgning.
Vi har havnens smukkeste og bedste beliggenhed med ny butik og restaurant ud mod lystbådehavnen. Butikken er også lokal gårdbutik for andre små producenter, og vi anvender også deres produkter. Vi fremstiller selv bæredygtige kvalitetsprodukter indenfor fersk og røget fisk, ØKO-fisk, THY-Sild, THY-Pølsen, hjemmelavede delikatesser, færdigretter og ”mad ud af huset”. Alt laves fra bunden af - som håndværk. Vi har også lidt en gros salg, og så har vi et stadigt voksende netsalg til private i hele Danmark.
Ledig stilling lige nu – fiskehandler-blæksprutte :-)
opslået 16. juli 2015
Det er et dårligt tidspunkt lige nu – for vi har mega sommertravlt – og du ser måske ikke dette pga. ferie, men vi mangler faktisk en meget dygtig blæksprutte-medarbejder, der trives med mange forskellige arbejdsopgaver, som f.eks. at filetere fisk, klargøre fisk, røge, pakke, arbejde med mad i køkkenet, renholde, pynte pænt op m.v. og ikke mindst give vores kunder den aller-allerbedste betjening.
Du skal brænde for god kvalitet, da vi kun arbejder med de bedste og friskeste lokale fisk, og vi laver alt fra bunden af, samtidig med vi er byens gårdbutik/madmarked/restaurant med kvalitetsprodukter fra andre små producenter i området.
Vi er derfor ikke som alle andre, og vi har nu i 2 år været – og er stadig - i gang med en meget spændende udviklingsproces med alt dette, og denne udvikling kan du være med til at præge. Derfor er der aldrig 2 dage, der er ens her (eller 2 timer :-)). Så kan du se dig selv som en del af alt dette, og trives du godt med, at arbejdsopgaver skifter, at du selv skal vise initiativ/planlægge lidt frem og kan du lide at optimere opskrifter, produkter og arbejdsgange, og ikke mindst brænder du for - sammen med gode kollegaer - at få lov til at betjene byens dejligste kunder i både butik, netbutik og restaurant, så vil vi meget gerne høre fra dig.
At du er stabil, ærlig og loyal er en selvfølge, men ellers behøver du heller ikke være som alle andre :-), og vi ser mere på kemi, evner og kvalifikationer/erfaring, end at du har en bestemt uddannelse, og har du ikke erfaring med alle arbejdsområder, så kan vi lære dig op, da alle her behersker flere arbejdsfunktioner.
Vi tilstræber et godt og humoristisk arbejdsmiljø, og når der er travlt, så hjælper alle hinanden færdige, så du skal være fleksibel med hensyn til arbejdstider, og fungere godt med, at ferien ikke ligger lige midt om sommeren, hvor vi har mest travlt, men måske foregår på en dejlig sydhavsø om vinteren. Lukkedage i butik/restaurant og lørdagsvagter aftales i et vagtskema, så det er dog ikke ren kaos det hele :-).
P.S! Vi har ikke sat en ansøgningsfrist, for vi har egentlig alt for travlt til at ansætte lige nu, men vi vil om aftenen læse alle ansøgninger, og ser det ud til, at den rette er der i mellem, så slår vi til og ansætter med det samme, så brænder du for at arbejde her, så skynd dig at søge :-)
Bemærk: Stillingen skal søges via vores ansøgningsskema, som du kan hente i vores butik, eller du kan rekvirere den på mail, hvis du f.eks. er på ferie. Se hele denne hjemmeside for oplysninger om os/job hos os. Har du yderligere spørgsmål så ring 97920986 til Henrik eller Per. Per kan evt. også træffes om aftenen på 40320886.
Vi glæder os meget til at modtage det udfyldte ansøgningsskema retur fra dig (det er også muligt at scanne det og returnere det til mail@fiskehuset.dk)
Fiskehuset Thisted har havnens smukkeste og bedste beliggenhed med helt ny restaurant og butik ud mod lystbådehavnen. Fiskebutikken fungerer også som gårdbutik/madmarked for andre små producenter. Vi fremstiller selv kvalitetsprodukter indenfor fersk og røget fisk, ØKO-fisk, THY-Sild, THY-Pølsen og andre hjemmelavede delikatesser. Vi har også en gros salg, og vi laver også færdige fiskeretter og ”mad ud af huset”. Derudover forsyner vi hele Danmark med frisk fisk og delikatesser via vores netbutik.
Vi er lige nu ved at ansætte til sommeren, og har lagt følgende ud på Facebook:
Nu nærmer sommeren sig, og det mærker vi også i Fiskehuset.
Vi søger derfor nogle friske mennesker, til hjælp i køkken, butik og restaurant.
I sommerferieperioden vil du være fuldtidsansat, hvor der vil være både dag- og aften arbejde.
Efterfølgende vil du indgå i en vagtplan og arbejde fortrinsvis hver anden weekend og enkelte hverdage efter behov. Desuden fuldtids jul/nytår, påske mv.
Kig forbi Fiskehuset på havnen og hent et ansøgningsskema.
Kontakt os endelig for mere information!
PS. Del gerne med venner og bekendte
Nøgleperson søges til fiskehandel og køkken/restaurant m.v.
Er du fiskehandler/kok/eller noget helt tredje? Uddannet eller autodidakt?
Generelt vægter vi personlige egenskaber, kemi, evner og erfaringer fra lignende stillinger højere end eksaminer. Vi har byens bedste kunder her, så du skal have lyst til og flair for at give dem en rigtig god, imødekommende og kvik betjening/vejledning. Hvis mad ikke allerede er din profession, så er du én, der i din fritid, elsker at lave velsmagende mad af gode råvarer – herunder fisk, og du er også bevidst om, at øjnene spiser før maven. Du skal derfor også kunne se en udfordring i, at butik og diske altid er flotte, rene, fyldt op og flot pyntede.
Vi søger én, som på sigt vil kunne påtage sig ansvaret for, at optimere butik og køkken til daglig, herunder at styre vagtplanen for øvrigt personale her. Du skal også kunne styre indkøb/lager og have flair for hvilke varer/retter, der kan sælges her – herunder gårdbutiksvarer. Vi forventer endvidere, at du enten har viden om, eller sætter dig ind i relevant lovgivning på fødevareområdet, herunder egenkontrol, og hele tiden følger levende med i, hvad der rører sig på fødevareområdet.
Dine fokusområder vil derfor blive butik og køkken, men da vi kun er et lille firma, og vi laver mange forskellige ting/sælger via mange kanaler, så skal du også være god til at samarbejde med de andre afdelinger (der er jo ikke lige travlt over det hele – svinger fra dag til dag, og der kan være fri/ferie) og derfor skal alle her beherske flere arbejdsfunktioner, så du skal også være fleksibel og interesseret i at lære og deltage i andre arbejdsopgaver, hvor der nu lige er behov. Det kan være alt lige fra renholdelse, til klargøring af fisk, til røgning, til pakning af ordrer, udskrivning af pakkesedler (EDB) osv. Vi forventer, at du – efter en indkøringsperiode - har evnen til se at se, hvor der nu er brug for en arbejdsindsats af dig eller det personale, du får ansvaret for. Så du skal kunne drive dig selv og motivere andre. Og alt laves som håndværk og fra bunden af, og selvom vi har en del hjælpemidler, så er det fysisk krævende arbejde, så det er nødvendigt, du har en stærk fysik. At du er ærlig, ansvarsbevidst, loyal, stabil og har et godt humør, tager vi som en selvfølge.
På nogle områder er der kolleger at sparre med - f.eks. en deltidsansat kok og en dygtig ansvarlig for produktion osv., og naturligvis ejeren selv, som arbejder med i alle afdelinger, men som på sigt gerne vil aflastes ;-) samt ejerens hustru, som tager sig af alt det administrative.
Ind i mellem har vi meget travlt (især midt-sommer og op til højtider), så det skal du stortrives med, men uanset, hvor travlt der er, så har vi en rigtig god, sjov og uformel omgangstone.
Stillingen er en varig fuldtidsstilling, men du skal være indstillet på varierende arbejdstider, men vi aflønner for alle arbejdstimer, og du får i høj grad mulighed for at være med til at påvirke din egen stilling og funktion samt være med til at udstikke firmaets kurs fremover, og vil du gerne være medejer af virksomheden/selvstændig, så er det også noget, vi kan tale om.
Tiltrædelse: Snarest muligt. Men, er du i arbejde, og du mener det her lige er dig, så søg endelig og fortæl, hvornår du kan starte.
Ansøgningsfrist: Senest, den 28. september, men gerne hurtig ansøgning, for kommer den rigtige, så besætter vi straks stillingen.
Vi har et ansøgningsskema til at søge stillingen på, og den kan du få her i butikken, og har vi tid, når du kommer, så kan du også samtidig få en lille rundvisning, og få svar på eventuelle spørgsmål. Bare spørg efter Per. Bor du for langt væk til at afhente skemaet, kan du rekvirere et skema via mail. Jobbet skal søges via vores skema, men du er velkommen til at udfylde det, scanne det ind og maile det til os, og foretrækker du at lave en rigtig ansøgning, så medsender du blot den sammen med relevante papirer.
Du kan i øvrigt læse meget mere om os og vore produkter på vores hjemmeside www.fiskehuset.dk, og har du spørgsmål, er du velkommen til at kontakte Per evt. på mobil 40320886.
Vi glæder os til at modtage et ansøgningsskema fra dig.
Fiskehuset Thisted har havnens smukkeste og bedste beliggenhed med helt ny restaurant og butik ud mod lystbådehavnen. Butikken fungerer også som gårdbutik for andre små producenter. Vi fremstiller selv kvalitetsprodukter indenfor fersk og røget fisk, ØKO-fisk, THY-Sild, THY-Pølsen og andre hjemmelavede delikatesser. Vi har også en gros salg, og vi laver også færdige fiskeretter og ”mad ud af huset”. Sidst, men ikke mindst, har vi også netsalg til private i hele Danmark.
Ledig deltidsstilling butik mv.
Vi søger en dygtig deltidsmedarbejder til betjening af vores dejlige kunder, og til øvrigt forefaldende arbejde i både butik og køkken mv., herunder opfyld af varer men også en masse renholdelse.
Faste arbejdstider året rundt er ca. hver anden fredag fra ca. 15.00 til ca. 17.15 og ca. hver anden lørdag fra 8.30 til ca. 15.00, men herudover er der mange flere timer i skolernes ferier (især er sommerferien og juleferien er travle), ligesom vi kan aftale aftenarbejde i restaurant/køkken, men ikke flere timer, end at jobbet sagtens kan bestrides efter normal skoletid/i skoleferierne.
Alle aldre må søge, men arbejdet hver anden weekend skal deles med vores nuværende ungarbejder, så evt. tjenerarbejde i restauranten er pga. af lovgivningen kun for for evt. ansøgere over 18 år.
Du skal være dygtig, god til hovedregning, stabil, ærlig, nem at arbejde sammen med, og du skal have lyst til kundebetjening samt kunne bevare overblikket i travle perioder. Har du erfaring med kundebetjening er det fint, men for os det er vigtigere, at du har interessen, evnerne og lysten, for så skal vi nok sørge for oplæring i det hele. Derfor lægger vi også vægt på, at du har mulighed for at arbejde hos os i meget lang tid fremover.
Så skynd dig ind i vores butik og hils på os og få et ansøgningsskema med hjem at udfylde.
Når vi har den rette ansøger slår vi til, så hurtig aflevering af ansøgningsskemaet anbefales.
Vi glæder os til at høre fra dig, og vi kan i øvrigt tilbyde dig gode arbejdsforhold, blandt gode kollegaer, hvor du helt sikkert lærer noget, der vil være dig til gavn senere i livet.
Fiskehandler-blæksprutte med flair for mad til vores nye fiskebutik og spisested
Vi ønsker os rigtig meget een, der kan betjene vores dejlige kunder professionelt og med et smil på læben, og som også kan lave lækker mad. Du skal være nem at omgås for alle, og du skal kunne have mange jern i ilden på een gang, og kunne træde til, hvor der er behov for det i virksomheden. Du skal kunne fornemme, hvad der er brug for - også et stykke tid frem. Dvs. selvfølgelig skal du lige ind i arbejdsgangene her, men du skal som person være sådan indrettet, at du ser en udfordring i, at få alt muligt til at køre allerbedst, så spildtid minimeres, men også så andre er glade og tilfredse. Du skal kunne holde, ikke bare dig selv, men også andre i gang, så du skal også kunne se, hvor der nu trænger til at bliver ryddet op, gjort rent/holdt rent og hvis der er ting, der skal vedligeholdes. For det er meget vigtigt for os, at alt fremtræder pænt både ude og inde.
Du skal ligeledes brænde for god kvalitet, herunder være vild med frisk fisk og fiskedelikatesser, gå ind for rene produkter og se en udfordring i at styrke det lokale (vi handler med og anvender lokale kvalitets-produkter). Vores egen stil er noget enkelt, gerne noget rustikt med fokus på, at nok skal det se pænt ud, men det må ikke være overpyntet med ligegyldige ting, for det er den gode og rene smagsoplevelse, der skal være i fokus.
Har du forstand på it og sociale medier er det bestemt heller ikke nogen ulempe, da vi gør meget ud af både internetsalg og online-markedsføring, og her har vi virkelig også udviklingsmuligheder.
At du er stabil, og at vi kan stole på dig, og alle de andre ting i den retning, er naturligvis en selvfølge, og for den rette, er der meget spændende udviklingsmuligheder her i Fiskehuset. Vi har været igennem - og gennemgår stadig - en stor udvikling, siden vi har bygget ny butik og restaurant her til sommeren 2013, så der er masser af steder, den rigtige - i tæt samarbejde med os og de øvrige meget dygtige ansatte - kan være med til at præge udviklingen fremover. Vi har i forvejen dygtige ansatte indenfor fersk fisk, røgeri m.v og madlavning (vi har 1 heltids og 1 deltids kok), så du behøver ikke være specialist. Faktisk ville det passe os rigtigt fint med en dygtig og erfaren generalist, og kan du også se en udfordring i at aflaste ejerparret, så må du endelig kontakte Per - evt. på mobil 40320886 - for en nærmere uddybning.
Stillingen er på fuld tid og timeaflønnet, men du skal regne med en noget varieret arbejdstid, alt efter hvor travlt, der aktuelt er, og du skal også regne med aftenarbejde ind i mellem. Vi laver vagtplan for butiks- og restaurantlukning, men vi hjælper også hinanden færdig, inden vi tager hjem.
Desuden vægter vi meget højt at have et uhøjtideligt og sjovt arbejdsklima, og da vi laver alt som håndværk, kræver det også en god fysik.
Vi har et ansøgningsskema, som stillingen skal ansøges på, så den kan du jo starte med at hente og så lige hilse på.
Kan du tiltræde meget hurtigt er det en fordel, men ingen betingelse. Men, vi lukker stillingsopslaget lige så snart, vi har fundet den rette, så meget hurtig ansøgning er en fordel.
P.S! Kan du kun opfylde nogen af vores mange betingelser, så skriv i ansøgningen hvad du kan/ikke kan og vi vil naturligvis se på din ansøgning, for vi skal også med tiden ansætte flere folk. Så fortæl, hvad der ligger dit hjerte nært, for det, at du brænder for jobbet, og at vi kan regne med dig, betyder mere for os end hårde kvalifikationer.
Spændende stillinger til ny fiskebutik og torvemarked/spisested
Vi er i gang med at bygge en ny større butik samt torvemarked og spisested. Fisk er stadig det centrale for os, så du skal elske, ikke bare fisk, men også gode kvalitetsråvarer, da vi også skal sælge unikke produkter fra andre små lokale producenter. Restaurantdelen skal være uhøjtidelig i udformningen. Det er de lækre hjemmelavede retter med fokus på kvalitet og smag, der skal være i centrum. I markedsområdet vil der også skulle arrangeres produktdemonstrationer/udstillinger/events.
Byggeriet, inkl. et nyrenoveret stort køkken, står færdigt medio juni, og til den tid skal vi bruge endnu flere medarbejdere. Så lige nu søger vi, helst til omgående tiltrædelse, 1-2 personer, der også vil være med til at ansætte fremtidige kollegaer.
Så de kvalifikationer, vi efterspørger lige nu er:
Personlig gennemslagskraft så du, i samarbejde med øvrige nøglepersoner, kan tage selvstændigt ansvar for dit eget område, og at du har viden og erfaring indenfor madlavning (du må gerne være kok/smørrebrødsjomfru eller lignende, men det vigtigste er, at du brænder for at tilberede god mad), og/eller, at du har en erfaring med salg og indkøb, der gør, at du kan være med til at lede butik og spise-/torvemarkedsområde.
Lige nu 1-2 stillinger:
Vi er godt klar over, at alt dette måske bliver svært at finde hos kun én person, så derfor søger vi 1-2 personer. Så søg og beskriv dine erfaringer og kvalifikationer. Vi regner naturligvis med, at du er villig til at blive oplært i alt det andet, da vi vægter meget højt, at alle medarbejdere kan tage del i flest mulige arbejdsfunktioner, så hverdagen bliver varieret og udfordrende. Så kan vores dejlige kunder også altid få en smilende og professionel service.
Masser af spændende arbejdsopgaver at tage fat på med alt det nye, vi skal i gang med, og du kan i den grad være med til at forme, ikke bare din egen stilling, men også hele udviklingen for firmaet. Vi har i forvejen ind i mellem meget travlt, og med alt det nye, så vil arbejdstiden variere en del, men vi vægter højt at have en god, uformel og sjov omgangstone, hvor vi hjælper hinanden færdig, inden vi tager hjem.
Det vægter vi også hos dig:
At du er ærlig og stabil og lignende, tager vi som en selvfølge. Vi laver alt som håndværk, hvorfor du skal have en god fysik. Har du humor, gør det bestemt ikke noget. Vi foretrækker en ikke-ryger.
Du kan kontakte Per Toft Jensen på 97920986 eller mobil 40320886, hvis du har spørgsmål.
Ansøgning/frist:
Vi har et ansøgningsskema, som vi meget gerne vil have, du anvender. Det kan du hente i butikken her i Thisted, og samtidig lige hilse på os (spørg gerne efter Per). Bor du uden for området så rekvirer skemaet på mail. Skemaet skal, sammen med relevante anbefalinger m.v., retur senest den 15. april, men bemærk at mindst én stilling vil blive besat meget hurtigt, så hurtig ansøgning anbefales.
Fiskehuset har Thisteds smukkeste beliggenhed lige ned til lystbådehavnen og med udsigt over Limfjorden. Vi fremstiller kvalitetsprodukter indenfor fersk og røget fisk, THY-Sild, THY-Pølsen og andre hjemmelavede delikatesser. Vi sælger det meste fra egen detailbutik, men har også en gros salg, ligesom vi har et ret omfattende Internetsalg – fortrinsvis til private. Vi laver allerede nu færdigretter, mad ud af huset, sushi osv., men det er bl.a. til tiltag i den retning, at vi nu udvider.
Fleksibel tjener og/eller kok søges
Til vores nyåbnede restaurant søges en tjener, der også har lyst til at deltage i alle andre opgaver i restaurant/køkken.
Arbejdstiden ligger torsdag, fredag og lørdag aftener (ca. 12-15 timer pr. uge).
Hvis du gerne vil have fuld tid, så søg endelig, for så kan vi evt. tilbyde de resterende timer i fiskehandlen. Og vil du også bare gerne være afløser en gang imellem, må du endelig også søge.
Vi foretrækker en ansøger, der har erfaring med a la carte servering. Det vigtigste er dog, at du har evner og lyst til at betjene vores dejlige kunder, at du kan have mange bolde i luften på én gang, at du har en positiv indstilling til tingene, og at kemien passer osv. At du er ærlig, stabil osv. tager vi som en selvfølge.
Til daglig vil du fortrinsvis komme til at arbejde tæt sammen med vores 3 erfarne kokke, og vi kan fortælle, at der ikke bare i køkkenet, men i hele virksomheden skal være en sjov, uformel og venlig omgangstone.
Men, kom ned og se stedet, og hent det ansøgningsskema, som vi meget gerne vil have din ansøgning på.
NB! meget gerne hurtig ansøgning, for lige så snart, vi har den rette, så ansætter vi :-)
P.S! Vi siger mange, mange tak for de mange ansøgninger, vi har modtaget, og vi har løbende ansat her sommeren over, men nu har vi sendt afslag ud til alle resterende ansøgere via mail. Der har desværre været enkelte ansøgninger med ulæselige mailadresser, som vi ikke har kunnet aflevere et afslag til.
......gælder, at vi altid er interesserede i at modtage en uopfordret ansøgning, og er der pludselig en ledig stilling, så kigger vi først på de uopfordrede ansøgninger, vi har modtaget indenfor den sidste stykke tid.
Så tror du, vi kan give dig nogle udfordringer, og mener du, du kan tilføje Fiskehuset noget, så lad os endelig høre fra dig - uanset om du ønsker heltids- eller deltidsarbejde, og om du evt. tidligere har søgt her.
Du er derfor altid velkommen til at hente et ansøgningsskema hos os, og har du spørgsmål, besvarer vi dem gerne.